Täna lasksid meistrimehed korruse jagu allapoole Haapsalu piiskopilinnuse vahitorni sajanditevanuse tornikella.    1689. aastal valatud kell tornist minema ei pääse, vaid jääb eksponaadina oma praegusesse paika korrus madalamale. Homme hommikul üritavad töömehed üles vinnata uue kirikukellade komplekti.    Kellad tellis Haapsalu Püha Johannese  kogudus ja nende paigaldamise eest hoolitseb Toomas Mäevälja orelitöökoda Tallinnast.    Saksamaal valatud uued kellad kaaluvad 370 kg ja 270 kg, kuid paigaldaja Toomas Mäevälja uskus, et kellade tornisaamisega probleeme ei tule.      Kalev.ee, 16. aprillil 2008